
Narva Päevade 2015 ürituste piletihindade kehtestamine
1. Asjaolud ja menetluse käik
Ajavahemikul 04.-07.06.2015. a toimuvad Narva linnas traditsioonilised iga-aastased Narva Päevad. Narva Päevade kavas on erinevad üritused koostöös Peterburi teater-festivaliga „Baltijski Dom“ (Venemaa): teatrietendused, kinoõhtu ja kontsert. Üritustega seotud kulude osaliseks katteks kehtestatakse korraldusega ürituste piletihinnad. Koostööd Venemaa partneriga teeb Narva linna asutus Kultuurimaja Rugodiv.

Narva Päevade 2015 ürituste piletihinnad kehtestati Narva Linnavalitsuse 22.04.2015. a korraldusega nr 401-k, kuid ürituste kavas toimusid muudatused – Narva Päevade ja festivali „Sõpruse sild“ pidulik avamine toimub Geneva kultuurikeskuses. Piletihinnad kehtestatakse uues redaktsioonis ja tunnistatakse kehtetuks Narva Linnavalitsuse 24.04.2015. a korraldus nr 401-k.

2 . Õiguslikud alused
Kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.

3. Otsus
3.1 Kehtestada Narva Päevade raames toimuvate ürituste piletihinnad järgmiselt:
	Toimumisaeg
	Üritus
	Toimumiskoht
	Piletihind

	04.06.15 kl 18.00
	Peterburi Riiklik Laste ja Noorte Filharmoonia. 

Etendus „Oh, jumal!“ Anat Gov komöödia põhjal. 
	Kultuurimaja Rugodiv
	3 eurot

	04.06.15 kl 21.00
	Öökino. „Inimestest ja värdjatest“. Režissöör A. Balabanov.
	Forum Cinemas Astri (piletite eelmüük KM Rugodiv kassas)
	1 euro

	05.06.15 kl 19.00
	Narva päevade ja festivali „Sõpruse sild“ pidulik avamine. 

Peterburi Riikliku Akadeemilise Kapelli koori kontsert.
	Kultuurikeskus Geneva
	täiskasvanud – 5 eurot;

lapsed ja pensionärid – 2 eurot

	06.06.15 kl 11.00
	Teater-festival „Balti Maja“. Lasteetendus „Ema Mu ja tema sõprade seiklused“ J.   Wieslander teoste põhjal.
	Kultuurimaja Rugodiv
	1 euro


3.2 Tunnistada kehtetuks Narva Linnavalitsuse 22.04.2015. a korraldus nr 401-k „Narva Päevade 2015 ürituste piletihindade kehtestamine“.
4.1 4. Rakendussätted
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.3 Korraldus jõustub seadusega sätestatud korras.

